S-4688/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 17. september 2019, á hendur H-kk-þgf P-kk-þgf, […], fyrir eftirfalin brot:

I.

Umferðarlagabrot með því að hafa, laugardaginn 15. desember 2018, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 105 ng/ml og metýlfenídat 250 ng/ml) um Digranesveg í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Umferðarlagabrot með því að hafa, miðvikudaginn 2. janúar 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 430 ng/ml og metýlfenídat 135 ng/ml) um Faxafen í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

III.

Umferðarlagabrot með því að hafa, þriðjudaginn 8. janúar 2019, ekið bifreiðinni […] sviptur ökurétti um Fellsmúla við N1 í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

IV.

Umferðarlagabrot með því að hafa, fimmtudaginn 10. janúar 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 20 ng/ml, metamfetamín 295 ng/ml og metýlfenídat 105 ng/ml) um Safamýri við Háaleiti í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

V.

Fyrir umferðarlagabrot með því að hafa, miðvikudaginn 23. janúar 2019, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 65 ng/ml, MDMA 35 ng/ml og metýlfenídat 45 ng/ml) um Höfðabakka við Vesturhóla í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

VI.

Þjófnað og skjalafals með því að hafa, aðfararnótt föstudagsins 1. febrúar 2019, stolið tveimur skráningarmerkjum af bifreiðinni […] og í blekkingarskyni sett þau á fram og afturhlið bifreiðar sem bera átti skráningarmerkin […], en lögregla kom að ákærða í ökumannssæti bifreiðarinnar við verslunina Kvikk við Dalveg í Kópavogi föstudaginn 1. febrúar 2019.

Telst háttsemi þessi varða við 1. mgr. 157. gr. og 244. gr. almennra hegningarlaga nr. 19/1940.

VII.

Þjófnað með því að hafa, þriðjudaginn 12. mars 2019, í verslun Bónuss í Kringlunni í Reykjavík stolið tveimur 250 ml dósum af Red Bull, fjórum stykkjum af lúxus íspinnum og tveimur croissant, samtals að söluverðmæti kr. 1.376.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. umferðarlaga nr. 50/1987.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1987. Samkvæmt framlögðu sakavottorði, dagsettu 10. september 2019, á ákærði að baki sakaferil sem nær aftur til ársins 2015. Ákærða var gerð sektarrefsing með lögreglustjórasátt 24. febrúar 2015 fyrir akstur undir áhrifum ávana og fíkniefna. Með lögreglustjórasátt 4. desember 2015 var ákærða gerð sektarrefsing fyrir akstur sviptur ökuréttindum. Með dómi Héraðsdóms Reykjaness 29. mars 2017 var ákærði sakfelldur fyrir akstur undir áhrifum ávana og fíkniefna, fíkniefnalagabrot, lyfjalagabrot og vopnalagabrot. Ákærði var þá dæmdur í fangelsi í þrjá mánuði, skilorðsbundið til tveggja ára, en auk þess var ákærði dæmdur til greiðslu sektar. Með umræddum dómi var áðurnefndur skilorðsdómur frá 22. desember 2016 dæmdur upp og ákærða gerð refsing í einu lagi samkvæmt 60. gr. almennra hegningarlaga nr. 19/1940. Með dómi Héraðsdóms Reykjaness 14. desember 2018 hlaut ákærði 12 mánaða fangelsisrefsingu. Með dóminum var ákærða að hluta til gerður hegningarauki samkvæmt 78. gr. almennra hegningarlaga nr. 19/1940 við dóminn frá 29. mars 2017, en auk þess var skilorðsbundinn hluti þess dóms tekinn upp og ákærða dæmd refsing í einu lagi samkvæmt 60. gr. sbr. 77. gr. almennra hegningarlaga nr. 19/1940. Að öðru leyti kemur sakaferill ákærða ekki til skoðunar vegna ákvörðunar refsingar nú.

Við ákvörðun refsingar nú verður við það að miða að ákærði hafi í fjórða sinn verið sakfelldur fyrir akstur undir áhrifum ávana og fíkniefna og í þriðja sinn fyrir akstur sviptur ökuréttindum allt innan ítrekunartíma samkvæmt 71. gr. almennra hegningarlaga. Á hinn bóginn ber að líta til greiðrar játningar ákærða í málinu. Einnig er til þess litið að ákærði hefur lagt fram gögn sem staðfesta að ákærði hefur sótt langtímameðferð við fíknivanda sínum og að hann hefur staðið sig vel þar samkvæmt sömu gögnum. Eins er horft til þess að brot það sem ákærði er sakfelldur fyrir samkvæmt ákærulið nr. VII beindist að smáræði. Horfir framangreint til refsimildunar.

Með hliðsjón af sakarefni málsins og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 8 mánuði. Að virtum sakaferli ákærða er ekki tilefni til að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur, að meðtöldum virðisaukaskatti, og 774.551 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf P-kk-nf, sæti fangelsi í 8 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur og 774.551 krónu í annan sakarkostnað.

B-kvk-nf V-kvk-nf (sign.) langtímameðferð við fíknivanda sínum og að hann hefur staðið sig vel þar samkvæmt sömu gögnum. Eins er horft til þess að brot það sem ákærði er sakfelldur fyrir samkvæmt ákærulið nr. VII beindist að smáræði. Horfir framangreint til refsimildunar.

Með hliðsjón af sakarefni málsins og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 8 mánuði. Að virtum sakaferli ákærða er ekki tilefni til að skilorðsbinda refsinguna.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur, að meðtöldum virðisaukaskatti, og 774.551 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, H-kk-nf P-kk-nf, sæti fangelsi í 8 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 105.400 krónur og 774.551 krónu í annan sakarkostnað.

B-kvk-nf V-kvk-nf (sign.)